
Szentendre Város Önkormányzat Képviselő-testületének

2023. december 13-i üléséről készült jegyzőkönyvéből

12.
Előterjesztés Szentendre Város Önkormányzat tulajdonában álló Dömörkapu, 0583/7 hrsz-ú ingatlanra kiírt pályázat eredményéről és hasznosításáról

Előadó: Fülöp Zsolt polgármester
Szentendre Város Önkormányzat Képviselő-testületének

232/2023. (XII.13.) Kt. sz. határozata:

Szentendre Város Önkormányzat Képviselő-testülete úgy dönt, hogy

1. a kizárólagos tulajdonában álló, a Szentendre 0583/7 hrsz. alatt lévő, természetben a Szentendre, Dömörkapu út 8. szám alatti 3942 m2 nagyságú, fásított terület és gazdasági épület művelési ág alá tartozó korlátozottan forgalomképes ingatlan értékesítésére a 172/2023. (IX. 13.) Kt. számú határozat alapján kiírt pályázatot eredménytelennek nyilvánítja;
2. a 172/2023. (IX. 13.) Kt. számú határozatot hatályon kívül helyezi;
3. a kizárólagos tulajdonában álló, a Szentendre 0583/7 hrsz. alatt lévő, természetben a Szentendre, Dömörkapu út 8. szám alatti 3942 m2 nagyságú, fásított terület és gazdasági épület művelési ág alá tartozó korlátozottan forgalomképes ingatlanra 15+5 éves Hasznosítási koncepció benyújtásával együttes földhaszonbérleti pályázatot ír ki;
4. az előterjesztéshez csatolt pályázati kiírást jóváhagyja; 

5. a pályázatok bontására, valamint értékelésére Munkacsoportot hoz létre, melynek tagja Pilis Dániel alpolgármester vagy az általa delegált személy, Magyar Judit költségvetésért felelős alpolgármester, a Kulturális, Oktatási és Civil Bizottság elnöke vagy delegált tagja, a Jóléti Bizottság elnöke vagy delegált tagja, a Pénzügyi és Ellenőrző Bizottság elnöke vagy delegált tagja, a Városfejlesztési és Környezetvédelmi Bizottság elnöke vagy delegált tagja;
6. felkéri a Polgármestert, hogy a pályázati eljárást folytassa le, és a pályázat eredményét terjessze a Képviselő-testület elé a nyertes ajánlattevő kihirdetésének érdekében.

Felelős:     Polgármester

Határidő: 1. -5. pont: azonnal


           6. pont: legkésőbb 2024. május 1.

A végrehajtásért közvetlenül felelős: Városfejlesztési és Vagyongazdálkodási Iroda

 K. m. f.

Fülöp Zsolt s. k.
dr. Schramm Gábor s. k.


polgármester
jegyző

Kapja:
1. Önkormányzati és Ügyfélszolgálati Iroda – irattár

2. A Képviselő-testület tagjai

3. Városfejlesztési és Vagyongazdálkodási Iroda, Irodavezető-helyettes - intézkedésre
4. Városfejlesztési és Vagyongazdálkodási Iroda, Vagyonhasznosítási ügyintéző - intézkedésre

5. Pénzügyi Iroda, Irodavezető - intézkedésre

Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2023. december 14.
Simor Györgyné
jegyzőkönyvvezető

